**Министерство на земеделието, храните и горите**

### Проект

### Наредба за изменение и допълнение на Наредба № 6 от 2018 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2019 – 2023 г. (oбн., ДВ, бр. 93 от 2018 г.; изм., бр. 8, 39, 53, 69 и 74 от 2019 г. и бр. 4, 24 и 45 от 2020 г.)

**§ 1.** В чл. 3, ал. 2 думите „от 1 май до 30 юни“ се заменят с „от 15 май до 15 юни“.

**§ 2.** В чл. 5 се създават ал. 5 и 6:

„(5) Дейностите по ал. 1, т. 3, б. „а“ и „б“ се подпомагат, когато са заявени заедно с дейност засаждане по ал. 1, т. 1, б. „б“ и т. 2, б. “б“ и за същата площ.

(6) Дейността по ал. 1, т. 3, б. „б“ се изпълнява върху площи, от които минимум 75 на сто са с наклон над 10%.“

**§ 3.** В чл. 6, ал. 1 се създава т. 15:

„15. които не са съобразени с изискванията на чл. 5, ал. 5 и ал. 6.“

**§ 4.** В чл. 7 се създава ал. 4:

„(4) Всички кандидати по мярка „Преструктуриране и конверсия на лозя“ са задължени да поддържат дневник на извършените операции по заявените за подпомагане дейности, заверен от агроном. Дневникът съдържа подробна информация по дати за всяка извършена операция, описана в технологичната карта, предоставена по реда на чл. 12, ал. 2, т. 1. Операции, които не са отразени в дневника не се считат за изпълнени.“

**§ 5.** В чл. 8 се правят следните допълнения:

1. В ал. 8 след думите „технологичната карта“ се добавя „предоставена по реда на чл. 12, ал. 2, т. 1“;
2. Създава се нова ал. 9:

„(9) Разходи за операции, които не са включени в приложение № 1 не се възстановяват.“

**§ 6.** В чл. 9, ал. 5, т. 1 след думите ”риск от ерозия“ се добавя „включително наклон на заявените имоти“.

**§ 7.** В чл. 12 се правят следните изменения и допълнения:

1. В ал. 2, т. 1 думите „по образец“ се заменят с „която включва операциите от приложение № 1“;
2. В ал. 4, т. 1 след думите „риск от ерозия“ се добавя „включително наклон на заявените имоти“.

**§ 8.** В чл. 16, ал. 9 накрая се добавя „и/или операции“.

**§ 9.** В чл. 17 се създава ал. 10:

„(10) Изплащането на финансовата помощ е на база изпълнени операции по технологична карта, предоставена по реда на чл. 12, ал. 2, т. 1. Не се изплаща частта от разходите по операции, която надвишава определените количества и съответстващите им пределни цени в приложение № 1.“

**§ 10.** В чл. 18, ал. 3 се изменя така:

„(3) Държавен фонд "Земеделие" извършва проверка на място за установяване на изпълнението на дейностите по договора и съответствие на изпълнените операциите с тези по технологичната карта, предоставена по реда на чл. 12, ал. 2, т. 1. За подмерките по чл. 5, ал. 1, т. 1, буква "б" и т. 2, буква "б" е допустимо неприхващане на до 5 на сто от броя на лозите. Установяването на съответствието на операциите се извършва на база измервания и записи в дневника по чл. 7, ал. 4.“

**§ 11.** В чл. 19 се създава т. 6:

„6. когато ползвателят е възложил изпълнението на операции и/или дейности на лица, свързани с ползвателя по смисъла на Закона за малките и средни предприятия.“

**§ 12.** В чл. 21, ал. 1 се правят следните изменения и допълнения:

1. В т. 6 думите „над 10 на сто“ се заменят с „над 5 на сто“;

2. Създават се т. 7 и 8:

„7. не са извършени операции по приложение № 1, които са посочени в технологичната карта;

8. операциите от технологичната карта не са отразени е дневника по чл. 7, ал. 4.“

**§ 13.** В чл. 67, ал. 3 се изменя така:

„(3) Финансова помощ за застраховане на реколтата се предоставя до размера на застрахователното обезщетение, определен съгласно чл. 68, ал. 2 и само в случаите, когато реколтата е застрахована за годината на кандидатстване.“

**§ 14.** В чл. 69, ал. 2, т. 1 думите „с нотариална заверка на подписите на страните“ се заменят със „съгласно Закона за собствеността и ползване на земеделските земи“.

**§ 15.** В чл. 74, ал. 6 след думата „проверките“ се добавя „на всички подадени заявления по чл. 72“.

**§ 16.** В чл. 80 се правят следните изменения и допълнения:

1. Алинея 2 се изменя така:

„(2) Преките разходи за операциите по отстраняване на гроздовете са в размер на 1 155,48 лв/ха.“;

1. В ал. 3 думата „годишен“ се заличава и след „прилагането на мярката“ се добавя „но не повече от 6300 кг/ха“;
2. Алинея 4 се отменя.

**§ 17.** В чл. 82, ал. 3, т. 1 думите „и пределните цени по чл. 80, ал. 2“ се заличават.

**§ 18.** В чл. 86, ал. 1 думите „копия от разходооправдателни документи (фактури, платежни нареждания и банкови извлечения), доказващи извършването на операциите по отстраняване на гроздовете“ се заменят със „заверено от банката издател копие на извлечение от банкова сметка, доказващо извършени плащания по банков път, или копие на фискален касов бон, удостоверяващ плащане в брой на извършените операции по отстраняване на гроздовете“.

**§ 19.** Приложение 1 се изменя така:

„Приложение № 1

към чл. 8, ал. 1

**Пределни цени по мярка "Преструктуриране и конверсия на лозя"**

Всички цени са посочени без включен ДДС.

Цената е изчислена на база 5500 лози в хектар.

При установяване на по-малък брой лози в хектар и извършени всички операции, размерът на инвестицията се намалява, като за дейност „Засаждане“ броят растения, предвидени за засаждане, се умножи по 4,46 лв.

Ако не са изпълнени всички операции за дейност „Засаждане“ и броят на лозите на хектар е по-малък от 5500, общата стойност на извършените и одобрени операции се разделя на броя на лозите и получената стойност е цената на една лоза.

Дейности „Изкореняване“, „Изграждане на подпорна конструкция“ и „Изграждане на подпорна конструкция на новосъздадени насаждения“ се изплащат на хектар независимо от броя на растенията.

Пределна цена за дейност „Изкореняване“

|  |  |  |  |  |
| --- | --- | --- | --- | --- |
| **N** | **Допустими за подпомагане операции** | **Мярка** | **Количество** | **Цена** |
|  | **Изкореняване** |
| 1. | Отстраняване на надземна и подземна част на лоза | ха | 1 | 1375,31 |
| 2.  | Сваляне на подпорна конструкция | ха | 1 | 496,69 |
| 3.  | Изнасяне на отпадъците | ха | 1 | 3378,66 |
|  | **Общо лв/ха** | **х** | **х** | **5250,66** |

*\* Изчислява се на хектар независимо от броя на растенията*

Пределна цена за дейност „Засаждане“

|  |  |  |  |  |
| --- | --- | --- | --- | --- |
| **N** | **Допустими за подпомагане операции** | **Мярка** | **Количество** | **Цена** |
|  | **Засаждане** |
| 1. | Агрохимичен анализ | ха | 1 | 1010,00 |
| 2. | Третиране на площта с тотален хербицид | ха | 1 | 33,60 |
|  | тотален хербицид | л | 10 | 84,90 |
| 3. | Основно подравняване и почистване на площта | ха | 1 | 300,00 |
| 4. | Торене | ха | 1 | 33,50 |
|  | троен суперфосфат | кг | 1000 | 600,00 |
|  | калиев сулфат | кг | 800 | 968,00 |
| 5. | Риголване на 80 см | ха | 1 | 1200,00 |
| 6. | Текущо подравняване | ха | 1 | 300,00 |
| 7. | Дълбока оран на 25-30 см | ха | 1 | 165,00 |
| 8. | Дисковане | ха | 1 | 85,00 |
| 9. | Подготовка на маркирни колчета | ха | 1 | 98,45 |
| 10. | Маркиране | ха | 1 | 509,18 |
| 11. | Временно съхранение на лозов посадъчен материал | ч/дни | 2 | 58,56 |
|  | лозов посадъчен материал | бр. | 5500 | 15840,00 |
| 12. | Превоз и подготовка на лозите | ха | 1 | 189,87 |
| 13. | Засаждане с хидробур\* | хa | 1 | 1016,05 |
|  | колчета индивидуални | бр. | 5500 | 1430,00 |
|  | Засаждане в ямки | ха | 1 | 2796,10 |
|  | вода | м3 | 16,5 | 43,56 |
| 14. | Окопаване | ха | 2 | 618,10 |
|  | **Общо лв/ха** |  |  | **24540,21** |

*\*Пределната цена на дейността е калкулирана при вариант на засаждане с хидробур*

Пределна цена за дейност „Изграждане на подпорна конструкция“ и дейност „Изграждане на подпорна конструкция на новосъздадени насаждения“

|  |  |  |  |  |
| --- | --- | --- | --- | --- |
| **N** | **Допустими за подпомагане операции** | **Мярка** | **Количество** | **Цена** |
| 1. | Транспорт на колове – крайни и междинни | т/км | 5,14 | 205,60 |
| 2.  | Маркиране на местата на коловете | ха | 1 | 117,12 |
| 3.  | Забиване на междинни колове | бр. | 850 | 380,50 |
| 4. | Забиване на крайни колове и краен блокаж | бр. | 200 | 62,26 |
|  | Колове междинни – метални\* | бр. | 850 | 4309,50 |
|  | Колове междинни - бетонни | бр. | 850 | 6375,00 |
|  | Колове междинни - дървени | бр. | 850 | 4122,50 |
|  | Колове крайни– метални\* | бр. | 100 | 780,00 |
|  | Колове крайни - бетонни | бр. | 100 | 850,00 |
|  | Колове крайни - дървени | бр. | 100 | 770,00 |
|  | Аксесоари за краен блокаж | бр. | 100 | 330,00 |
|  | Тел – 3 мм | кг | 150 | 193,50 |
| 5. | Поставяне и фиксиране на носеща тел | ха | 1 | 179,78 |
|  | Тел 2 мм – една двойка над носещия | кг | 300 | 393,00 |
| 6. | Поставяне и фиксиране на двойка телове | ха | 1 | 390,60 |
|  | Индивидуални подпорни колчета | бр. | 5500 | 1430,00 |
| 7. | Поставяне подпорни колчета и фиксиране за носеща тел | ха | 1 | 178,90 |
|  | **Общо лв/ха** |  |  | **8950,76** |

*\* Изчислява се на хектар независимо от броя на растенията*

Пределна цена за дейност „Смяна на формировка“ при преминаване от стъблено към приземно отглеждане на лозите

|  |  |  |  |  |
| --- | --- | --- | --- | --- |
| **N** | **Допустими за подпомагане операции** | **Мярка** | **Количество** | **Цена** |
| 1. | Зимна резитба за смяна на формировка и почистване на площите | ха | 1 | 870,04 |
| 2. | Зелени резитбени операции по формиране | ха | 1 | 898,02 |
| 3. | Привързване към индивидуални колчета и към подпорна конструкция | ха | 1 | 1004,92 |
|  | **Общо лв/ха** |  |  | **2772,98** |

\* *Пределната цена е изчислена при вариант на отглеждане на 5500 лози/ха.*

При установяване на по-малък брой лози в хектар и извършени всички операции, размерът на инвестицията се намалява, като броят растения се умножи по 0,50 лв.

Ако не са изпълнени всички операции и броят на лозите на хектар е по-малък от 5500, общата стойност на извършените и одобрени операции се разделя на броя на лозите и получената стойност е цената на една лоза.

Пределна цена за дейност „Смяна на формировка“ при преминаване от приземно към стъблено отглеждане на лозите

|  |  |  |  |  |
| --- | --- | --- | --- | --- |
| **N** | **Допустими за подпомагане операции** | **Мярка** | **Количество** | **Цена** |
| 1. | Зимна резитба за смяна на формировка и почистване на площите | ха | 1 | 782,07 |
| 2. | Зелени резитбени операции по формиране | ха | 1 | 1059,06 |
| 3. | Привързване към индивидуални колчета и към подпорна конструкция | ха | 1 | 1331,32 |
|  | **Общо лв/ха** |  |  | **3172,45** |

\**Пределната цена е изчислена при вариант на отглеждане на 5500 лози/ха.*

При установяване на по-малък брой лози в хектар и извършени всички операции, размерът на инвестицията се намалява, като броят растения се умножи по 0,58 лв.

Ако не са изпълнени всички операции и броят на лозите на хектар е по-малък от 5500, общата стойност на извършените и одобрени операции се разделя на броя на лозите и получената стойност е цената на една лоза.

Пределна цена за дейност „Смяна на подпорна конструкция“

|  |  |  |  |  |
| --- | --- | --- | --- | --- |
| **N** | **Допустими за подпомагане операции** | **Мярка** | **Количество** | **Цена** |
| 1. | Сваляне на съществуваща подпорна конструкция | ха | 1 | 496,69 |
| 2.  | Изнасяне на отпадъците | ха | 1 | 836,00 |
| 3.  | Материали и изграждане на подпорна конструкция | ха | 1 | 8950,76 |
|  | **Общо лв/ха** |  |  | **10283,45** |

*\* Изчислява се на хектар независимо от броя на растенията*

Пределни цени за дейност „Изграждане на подземни колектори за дренаж, шахти и канали за отводняване“

|  |  |  |  |  |
| --- | --- | --- | --- | --- |
| **N** | **Допустими за подпомагане операции** | **Мярка** | **Количество** | **Цена** |
| 1. | Изкоп с багер | m3 | 35,47 | 48,23 |
| 2.  | Доставка и полагане на дренажна перфорирана тръба | m3 | 63,33 | 1114,03 |
| 3.  | Полагане на пясъчна подложка и засипване | m3 | 126,67 | 2714,47 |
| 4.  | Доставка и монтаж на ревизионни шахти | бр. | 1 | 193,18 |
|  | **Общо лв/ха** |  |  | **4 070** |

*\* Изчислява се на хектар независимо от броя на растенията*

Пределни цени за дейност „Изграждане/реконструкция на тераси“

|  |  |  |  |  |
| --- | --- | --- | --- | --- |
| **N** | **Допустими за подпомагане операции** | **Мярка** | **Количество** | **Цена** |
| 1. | Изкоп – подготовка за оформяне на терасни полоси и откоси | 100 m2 | 100 | 417,03 |
| 2.  | Изкопи и преместване за оформяне на терасните платна | m3 | 2470 | 2618,67 |
| 3.  | Подравняване и вертикална планировка | 100 m2 | 83 | 118,25 |
| 4.  | Оформяне на терасните откоси | m | 732 | 944,28 |
| 5. | Разстилане на хумус на терасните платна | m3 | 5025 | 5426,64 |
|  | **Общо лв/ха** |  |  | **9 525**  |

*\* Изчислява се на хектар независимо от броя на растенията*

Пределни цени за дейност „Изграждане на автоматизирани системи за капково напояване“

Пределната цена се сформира от два компонента: постоянна сума и променлива сума според площта на масивите, както следва:

Постоянен компонент (постоянна сума) – пределна цена на оборудване за автоматизирани системи за капково напояване

|  |  |  |  |  |  |
| --- | --- | --- | --- | --- | --- |
| **Операции и материали** | **мярка** | **кoличество** | **Цена за площи от 1 до 4,99 ха** | **Цена за площи от 5 до 9,99 ха** | **Цена за площи над 10 ха вкл.** |
| 1. помпен агрегат | бр. | 1 | 846 | 1 616 | 3 800 |
| 2. спирателен кран  | бр. | 1 | 19 | 19 | 59 |
| 3. обратна клапа | бр. | 1 | 40 | 40 | 40 |
| 4. регулатор налягане (+клапан)  | бр. | 1 | 199 | 199 | 328 |
| 5. устройство за внасяне на тор  | бр. | 1 | 66 | 169 | 684 |
| 6. филтри за пречистване на вода  | бр. | 1 | 189 | 283 | 283 |
| 6.1. хифроциклонен филтър  | бр. | 1 | N/A | N/A | 908 |
| 7. водомер  | бр. | 1 | 106 | 334 | 365 |
| **Общо лв.:** |  | **1 465\*** | **2 660\*\*** | **6 467\*\*\*** |

*\* Пределната цена от 1 465 лв. е една и съща за площи с размер от 1 до 4,99 ха, независимо дали площта е 1,52 ха или 3,87 ха.*

*\*\* Пределната цена от 2 660 лв. е една и съша за площи с размер от 5 до 9,99 ха*

*\*\*\* Пределната цена от 6 467 лв. е една и съща за площи с размер над 10 ха вкл.*

Променлив компонент (променлива сума) – пределна цена на оборудване за доставка на вода за 1 хектар

|  |  |  |  |
| --- | --- | --- | --- |
| **Операции и материали** | **мярка** | **кoличество** | **цена** |
| 1. поливни маркучи без капкуватели  | метър | 3 622 | 1630 |
| 2. капкообразуватели  | бр. | 3 622 | 724 |
| 3. тел за окачване на тръбата с капкуватели | метър | 3 556 | 356 |
| 4. монтаж на капково напояване | хектар | 1 | 230 |
| **Общо лв/ха:** |  |  | **2 940** |

*\*Пример: за площ с лозово насаждения от 7 ха пределната цена за изграждане на автоматизирана система за капково напояване се изчислява: 2 660 лв. + 7\*2 940 лв. = 23 240 лв./7ха.*

*За площ от 8,25 ха пределната цена е: 2 660 лв. + 8,25\*2 940 лв. = 26 915 лв./8,25ха.*

*За площ от 17,658 ха пределната цена е: 6 467 лв. + 17,658\*2 940 лв. = 58 381,52 лв./17,658ха.*

*“*

**Преходни и заключителни разпоредби**

**§ 20.** За прием 2020 година по мярка „Преструктуриране и конверсия на лозя“:

1. Срокът по чл. 3, ал. 1 е 14 дни.

2. Максималният размер на финансовата помощ по чл. 8, ал. 1 е до 80 на сто от разходите за изпълнение на всяка конкретно определена дейност на база определени пределни цени по приложение № 1 и технологична карта към инвестиционния проект.

**§ 21.** За прием 2020 година по мярка „Инвестиции в предприятия“ максималният размер на финансовата помощ по чл. 53, ал. 1, т. 1, 2 и 3 е съответно 60 на сто, 30 на сто и 20 на сто от стойността на действителните разходи за осъществяване на допустимите инвестиционни дейности.

**§ 22.** Параграфи 20 и 21 се прилагат за дейности, извършени след 04.05.2020 година и финансирани през финансовата 2020 година, с цел преодоляване на смущенията на пазара в сектора на плодовете и зеленчуците и лозаро-винарския сектор, породени от пандемията от COVID-19 и свързаните с нея мерки.

**§ 23.** Наредбата влиза в сила от деня на обнародването ѝ в „Държавен вестник“ с изключение на § 1 и § 14, които влизат в сила от 16.10.2020 г. за финансовата 2021 година.

**ДЕСИСЛАВА ТАНЕВА**

*Министър на земеделието, храните и горите*